fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi en fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Keski-Suomessa kehitetään osaamista avoimen yliopiston opinnoissa myös paikallisesti — Jyväskylän yliopiston avoin yliopisto
Yhteistyö Keski-Suomen seutukuntakaupunkien ja avoimen yliopiston välillä tuo opiskelun mahdollisuudet lähelle matalalla kynnyksellä. Opiskelu tarjoaa alueelle uutta osaamista ja alueen asukkaille keinoja kehittää osaamistaan. Opintoja on paraikaa käynnissä Keuruulla, Jämsässä, Viitasaarella, Pihtiputaalla ja Äänekoskella.
Tutkittu tieto tulee osaksi toimintaa ihmisten ja oppimisen kautta. Avoin yliopisto on joustava tapa kehittää niin omaa kuin työelämän osaamista.
Avoin yliopisto tekee aktiivista yhteistyötä Keski-Suomen seutukuntakaupunkien kanssa. Yhteisenä tavoitteena on osaamisen kehittäminen ja sen joustavien mahdollisuuksien tarjoaminen Keski-Suomen alueen ihmisille.
Vuoden 2021 alussa Keski-Suomen seutukuntakaupungeissa käynnistyi neljä eri oppiaineen paikallista ryhmää: Keuruulla kasvatustieteen perusopinnoissa, Jämsässä erityispedagogiikan perusopinnoissa, Pihtiputaalla liiketoimintaosaamisen perusopinnoissa ja Viitasaarella sosiaalityön perusopinnoissa. Perusopintokokonaisuuksiin tähtäävissä ryhmissä opiskelee useita kymmeniä opiskelijoita, eniten sosiaalityön perusopintojen parissa (17 opiskelijaa).
Lisäksi Äänekoskella tarjotaan lukio-opiskelijoille opintoja avoimen yliopiston opintotarjonnasta. Paikallisessa yhteistyössä toteutetaan kaksi opintojaksoa, Kehityspsykologia sekä Johdatus liikunta- ja terveystieteisiin.
Alueilla tarjottavat opinnot valitaan yhteistyössä alueen toimijoiden kanssa osaamistarpeita kartoittaen. Opintojen suorittamiseen tarjotaan ohjausta, mutta se on rytmitettävissä omaan arkeen sopivaksi. Avoimen yliopiston opinnot eivät ole päätoimisia opintoja.
Paikallisen ryhmän ohjauksella ja yhteistyöllä on merkitystä
Osaamisen kehittäminen eri aloilla kehittää niin työelämää, palveluita kuin työntekijöitä. Avoin yliopisto tarjoaa siihen keinoja uran eri vaiheissa. Monelle uuden opiskelu on vastaamista osaamisvaatimusten muuttumiseen tai tähtäämistä tietylle alalle tai tehtäviin. Opiskelijoiden kautta tutkittu tieto siirtyy työpaikoille ja kehittää toimintaa.
Vaikka avoimen yliopiston opinnot ovat saavutettavia ja verkon välityksellä suoritettavia oikeastaan mistä tahansa, on paikallinen yhteistyö tuonut opiskeluun lisää opettajan ja vertaisten tukea sekä madaltanut kynnystä tarttua opintoihin. Paikallisessa ryhmässä myös verkostoituminen ja yhteistyö on koettu hyödylliseksi vaativien yliopisto-opintojen suorittamisessa, joka vaatii runsaasti itsenäistä työskentelyä.
Korona-aikana paikallinen ohjaus on vaihtunut verkon välityksellä tapahtuvaan ohjaukseen. Silti paikallisesti perustettavilla opintokokonaisuuden suorittamiseen tähtäävillä opintoryhmillä ja niille tarjottavalla ohjauksella on merkitystä.  Äänekoskella yhteistyössä lukion kanssa toteutettavissa opintojaksoissa lukion opettajat ovat erinomainen paikallinen tuki opintojen suorittamisessa yliopisto-opetuksen ohella.
Lue opiskelijatarina Keuruun erityispedagogiikan opintoryhmästä vuodelta 2020
Lue opiskelijatarina Viitasaaren aikuiskasvatustieteen opintoryhmästä vuodelta 2020
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Keski-Suomessa kehitetään osaamista avoimen yliopiston opinnoissa myös paikallisesti
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice